De ordine et temporibus carminum Valerii Catulli. 611 
decasyllabis qvidem more temporis sui esse noluit (cfr. inprimis €. 7 v. 3—6 
et e. 55 v. 23—26). Interpretationi meae, qvae nova est, hoc addo, non 
male personas poematis velut in scenam produci, si fingamus Clodiam, a qva 
variis sui ostentandi artibus non minus qvam summa venustate adolescentem 
illeetum esse par est, ejus capiendi causa eum avi ludentem, audacem autem 
juvenem hos versus matronae porrigentem. 
Post carmen, si fere ita res se habuit, primum ad Lesbiam scriptum ac 
certe in libri, qvem primum edidit, principio a poeta positum alterumqve, in 
qvo mortem passeris cum omnibus Veneribus et Cupidinibus luxit, carmina 5 
et 7, cum ambo in ipso flore amoris beatus cecinerit, locum sibi poscunt; eaqve 
Martialis, ut supra indieavi, in libro, qvem passerem appellat, fuisse testatur 
(XI, 6). Deinde horum qvattuor carminum versus Phalaecios recte duo se- 
qventur elegiaca, qvorum alterum est de Qvintia *) et Lesbia (c. 86), alte- 
rum maritum Lesbiae irridens epigramma (e. 83), utrumqve vel laetitiae vel 
superbiae felicis amatoris plenum.  Posteriore tamen, de simulata, ut juvenis 
sibi persvaserat, iracundia in eum Lesbiae insolentius scripto, via commode 
munitur ad illud (c. 8): 
Miser Catulle, desinas ineptire 
Et, qvod vides perisse, perditum «ducas ete.; 
qvod poema Jungclaussenus ommino praetermisit, Froehlichius autem ad alteram 
aetatum, qvas sibi finxit tres, amoris in Lesbiam Catulli retulit (l. c. p. 697 
et 714). Scriptum est nullo facto vero discidio ae totum est ejusmodi, ut 
poeta. etsi jam amori valedicit seqve a puella discessurum asseverat, tamen 
non serio qvidqvam minetur, sed iram effundit amantis, qvi reconciliationem 
et cupit et sperat. Hunc sensum percipiet, qvi satis animadverterit, qvid 
sibi velint talia verba (v. 12 sqq.): 
Vale, puella! Jam Catullus obdurat 
Nec te requiret nec rogabit invitam: 
Åt tu dolebis, cum rogaberis nulla. 
Scelesta, vae te! qvae tibi manet vita! 
Qvis nunc te adibil? cui videberis bella? 
Ovem nunc amabis? cujus esse diceris? 
Ovem basiabis? cui labella mordebis? 
At tu, Catulle, destinatus obdura. 
Haec sunt litigante amatore, sed qvi in amore permaneret, dignissima. Ca- 
tullus igitur, cum Lesbia invitam, offensam, stomachosam se ei praebuisset 
=) Ea non fuit libertina. sed soror fortasse Qvintii Catulliani (c. 82 et 100). 
75 
